Ego Johannes Comes Matisconensis, notum facio universis præsens scriptum inspecturis, me vidisse litteras Willelmi Comitis Viennæ  Matisconis, antecessoris mei, sub hac formâ.] Ego WILLELMUS Comes Viennæ  Matisconensis, notum facimus præsentibus  futuris, quòd nos donavimus  concessimus Domino  amico nostro carissimo, Guichardo Abbati  successoribus suis Abbatibus, Prioribus,  Conventui Trenorchiensi, omne pedagium omnium rerum suarum, quas ipsi ducent vel duci facient per terram meam, vel per aquam: ut de blado, vino, animalibus cujusque sexûs, lignis vel lapidibus, seu quibuslibet rebus quæ ad edendum, bibendum, vestiendum, vendendum vel emendum, per terram vel per aquam portantur vel ducuntur, ab omni pedagio  exactione à me  hominibus ac fidelibus meis, in perpetuum omninò liberi remaneant,  immunes. Quod ut perpetuam habeat firmitatem, præsentem chartam sigillo meo fideliter roboravi. Anno gratiæ M. CC. XXII. mense Aprilis, apud Chaselles.] Quoniam igitur nolo elemosinam antecessorum meorum diminuere, sed magis ipsam vellem augmentare,  præcipuè erga pia loca,  Dominos  amicos meos: idcircò notum facio universis præsentibus  futuris, quòd amore Dei  precibus carissimi amici  Domini mei B. Abbatis Trenorchiensis, dictam elemosinam, prout superiùs continetur, laudo  concedo, dono  confirmo: præcipiens ut sive in præsentiâ meâ, sive in absentiâ, à nullâ de cætero super hoc impediantur judiciariâ potestate, sub nostro dominio sive jurisdictione constitutâ; sed semper de cætero liberè  pacificè sine aliquâ inquietatione possideant supradicta. Et ut super hoc securiores habeantur, eidem B. Abbati,  Ecclesiæ præsentes tradidimus litteras, in testimonium veritatis sigilli nostri munimine roboratas. Actum anno Domini millesimo ducentesimo tricesimo tertio.